AFRIKAANSE OPSOMMING: Hierdie tesis bied 'n algemene ondersoek oor die gebruik en aanwending van paraboloiëde weerkaatser-antennas, wat gebruik maak van brandpuntvlaksamestelling (BFS) voer antennas, in die onderliggende konteks van die gebruik daarvan in 'n ontvanger grondstasie antenna vir satellietkommunikasie. 'n Teoretiese behandeling word gegee van die fundamentele begrippe wat nuttig is in die verstaan en analise van BFS stelsels, insluitende illustratiewe voorbeelde van die toetsing van die brandpuntverspreiding op so 'n weerkaatserantenna. Die belangrike aspek van ingebedde element stralingspatrone, wat 'n belangrike rol speel om wedersydse koppeling tussen antennas te kan ondersoek, word ook bespreek. 'n Handige stel numeriese gereedskap word gegenereer met behulp van akkurate volgolf simulasies en liniêre mikrogolf netwerk vergelykings, en word gekombineer in 'n gerieflike simulasie model wat gebruik kan word om verskeie parameter studies op BFS stelsels uit te voer. Met die model kan verskillende aspekte soos 'n variasie van lae ruis versterker parameters, asook bundelvormingstegnieke ondersoek word. Die gebruik van passiewe elemente, of die geval…